《舟早发富阳顺风过钱塘江望见江头忽然风转舟阻沙际 其二》
明代·林光

山抱钱塘总可观，丹青着笔亦应难。风波变换虽无定，心地閒应自觉宽。

屏嶂北排烟漠漠，潮流东去海漫漫。洪涛夺岸吞滩舌，勇羡篙师撑急滩。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。